钦定古今图书集成/理学汇编/字学典/第093卷 > 《明解缙春雨杂述》 > 《书学传授》
## 钦定古今图书集成/理学汇编/字学典/第093卷 > 《明解缙春雨杂述》 > 《书学传授》

书自蔡中郎邕，字伯喈，于嵩山石室中得“八角垂芒”
之秘，遂为书家授受之祖。后传崔瑗子玉、韦诞、仲将
及其女琰。〈文姬〉《姬传》锺繇元常，魏相国。元常初与关
枇杷学书抱犊山，师曹喜、刘得昇。后得韦诞冢所藏
书，遂过于师，无以为比。繇传庾征西。〈翼〉《卫夫人》。〈李氏〉
及其犹子会。《卫夫人传》晋右将军王羲之。〈逸少〉逸少
世有书学，先于其父枕中窥见秘奥，与征西相师友。
晚入中州，师新众碑隶兼崔、蔡，草并杜、张，真集韦、锺《章》《齐》《皇》《索》，润色古今，典午之兴，登峰造极，书家之盛，
若张丞相。〈华〉《嵇侍中》。〈康〉《山吏部》。〈涛〉《阮步兵》：〈籍〉向侍中。
〈秀〉“辈，翰墨奇秀，皆非其匹。故庾征西始疑而终服，谢
太傅得片纸而宝藏，冠绝古今，不可尚已。右军传子
若孙及郗超、谢朓等，而大令、献之独擅厥美。大令传
甥羊欣，羊欣传王僧虔，僧虔传萧子云、阮研。孔琳之
子云传隋永欣师智永，智永传唐虞永兴世南伯始，
伯始传欧阳率更，询及褚河南遂良，登善传薛少保
稷”嗣通，是为贞观四家。而孙虔礼、过庭，独以草法为
世所赏。少保传李北海邕，与贺监知章同鸣。开元之
闲，率更传陆长史柬之，柬之传犹子彦远，彦远传张
长史旭，旭传颜平原真卿、李翰林白、徐会稽浩，真卿
传柳公权、京兆零陵僧怀素藏真、邬彤、韦玩、崔邈、张
从申，以至杨凝式，凝式传于南唐韩熙载、徐铉兄弟，
宋兴李西台建中周缮部越，皆知名家。苏舜钦、薛绍
彭继之，以逮南渡，小米传其家法，盛行于世。王廷筠
以南宫之甥，擅名于金，传子澹游，至张天锡，元初鲜
于枢伯机得之。独吴兴赵文敏公孟𫖯，始事张即之，
得南宫之传。而天姿英迈，积学功深，尽掩前人，超入
魏、晋，当时翕然师之。康“里平章子山得其奇伟，浦城
杨翰林仲弘得其雅健，清江范文白公得其洒落，仲
穆造其纯和。”及门之徒，惟桐江俞和子中以书鸣。洪
武初，后进犹及见之。子山在南台时，临川危太朴、饶
介之得其传授，而太朴以教宋璲仲珩、杜环叔循、詹
希元孟举。孟举少亲受业子山之门，介之以教宋克
仲温，而在至正初。揭文安公亦以“楷法”得名，传其子
汯。其孙枢，在洪武中仕为中书舍人，与仲珩、叔循声
名相埒云。